รัฐมนตรีว่าการกระทรวงมหาดไทย สั่งการให้จังหวัดดูแลประชาชนที่ประสบภัยแล้งอย่างต่อเนื่อง พร้อมเร่งให้การข่วยเหลือประชาชนที่ประสบภัยดินถล่ม
รัฐมนตรีว่าการกระทรวงมหาดไทย สั่งการให้จังหวัดดูแลประชาชนที่ประสบภัยแล้งอย่างต่อเนื่อง พร้อมเร่งให้การข่วยเหลือประชาชนที่ประสบภัยดินถล่มโดยให้เตรียมพร้อมรับมือและติดตามสถานการณ์อย่างใกล้ชิด          พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงสถานการณ์ภัยแล้งที่ส่งผลกระทบต่อระดับน้ำในแม่น้ำโขงว่า ได้ประสานกับกระทรวงเกษตรและสหกรณ์สำนักงานทรัพยากรน้ำแห่งชาติ หรือ สทนช. และกรมชลประทานแล้ว โดยในส่วนของกระทรวงมหาดไทย ได้สั่งการให้ดูแลในเรื่องน้ำอุปโภค-บริโภค และน้ำเพื่อการเกษตร ซึ่งผู้ว่าราชการได้บูรณาการกับพื้นที่ในการสูบน้ำเพื่อแจกจ่ายให้กับประชาชนเพื่อบรรเทาความเดือนร้อนแล้ว ทั้งนี้ส่วนตัวในพื้นที่ภาคตะวันออกเฉียงเหนือเป็นห่วงเรื่องน้ำเพื่อการเกษตรเนื่องจากปริมาณฝนตกน้อย และหากเป็นเช่นนี้ต่อไปจะต้องพิจารณาในเรื่องของการให้การช่วยเหลือเยียวยากรณีพืชผลทางการเกษตรเสียหาย......เสียง......         รัฐมนตรีว่าการกระทรวงมหาดไทย ยังกล่าวถึงสถานการณ์ฝนตกหนักต่อเนื่องจนทำให้เกิดดินถล่มในพื้นที่จังหวัดแม่ฮ่องสอน และจังหวัดตาก ว่า ได้แจ้งไปยังหน่วยงานที่เกี่ยวข้องให้ให้ติดตามสถานการณ์ฝนตกต่อเนื่องและอุทกภัยอย่างใกล้ชิด และเตรียมความพร้อมทั้งเจ้าหน้าที่และอุปกรณ์ในการช่วยเหลือผู้ประสบภัยโดยทันที โดยเน้นเรื่องดินถล่มและน้ำหลากเป็นหลัก รวมถึงเตรียมแผนเผชิญเหตุอพยพประชาชนในพท้นที่เสี่ยงภัยไปยังพื้นที่ปลอดภัยที่จัดเตรียมไว้ทันที ทั้งนี้สำหรับทั้ง 2 จังหวัดที่เกิดเหตุได้อพยพประชาชนออกจากพื้นที่ไปอยู่ในพื้นที่ปลอดภัยแล้ว ขณะเดียวกันยังได้เน้นเรื่องคลื่นลมแรง ซึ่งได้ประสานกองเรือภาคให้ประเมินสถานการณ์อย่างใกล้ชิดและดำเนินการห้ามเรือออกจากฝั่งแล้ว.